ประกาศอธิบดีกรมสรรพากรเกี่ยวกับภาษีเงินได้ (ฉบับที่ 294)เรื่อง กําหนดหลักเกณฑ์ วิธีการ และเงือนไข เพื่อการลดอัตราและยกเว้นภาษีเงินได้ของบริษัทซึ่งประกอบกิจการในเขตพัฒนาพิเศษเฉพาะกิจ-----------------------------------------------------------------อาศัยอํานาจตามความในมาตรา 6 (1) และ (6) และมาตรา 7 วรรคสองและวรรคสาม แห่งพระราชกฤษฎีกาออกตามความในประมวลรัษฎากร ว่าด้วยการลดอัตราและยกเว้นรัษฎากร (ฉบับที่ 628) พ.ศ.2560 อธิบดีกรมสรรพากรกําหนดหลักเกณฑ์ วิธีการ และเงื่อนไขเพื่อการลดอัตราและยกเว้นภาษีเงินได้ของบริษัทซึ่งประกอบกิจการในเขตพัฒนาพิเศษีเฉพาะกิจ ดังต่อไปนี้ข้อ ๑ ผู้มีเงินได้ที่เป็นแรงงานฝีมือหรือผู้เชี่ยวชาญที่จะได้รับสิทธิลดอัตราภาษีเงินได้ตามมาตรา 4 และมาตรา 5 แห่งพระราชกฤษฎีกาออกตามความในประมวลรัษฎากร ว่าด้วยการลดอัตราและยกเว้นรัษฎากร (ฉบับที่ 628) พ.ศ.2560 ต้องมีคุณสมบัติดังต่อไปนี้(1) กรณีเป็นแรงงานฝีมือ(1.1) ต้องสําเร็จการศึกษาระดับปริญญาตรี หรือประกาศนียบัตรวิชาชีพขั้นสูง (ปวส.) หรือประกาศนียบัตรบัตรวิชาชีพเทคนิค (ปวท.) หรือเทียบเท่าขึ้นไป(1.2) ต้องผ่านการทดสอบมาตรฐานฝีมือแรงงานแห่งชาติระดับ 2 ในแต่ละสาขา ทั้งนี้ ตามกฎหมายว่าด้วยการส่งเสริมการพัฒนาฝีมือแรงงาน และ(1.3) กรณีทํางานในสายงานที่ตรงวุฒิการศึกษา ต้องมีประสบการณ์การทํางานในสายงานดังกล่าวไม่น้อยกว่า 5 ปี เว้นแต่ทํางานในสายงานอื่นที่ไม่ตรงกับวุฒิการศึกษา จะต้องมีประสบการณ์การทํางานในสายงานนั้นไม่น้อยกว่า 8 ปี โดยต้องมีหนังสือรับรองการทํางานจากนายจ้างรายหนึ่งรายใด หรือหลายรายที่แสดงถึงระยะเวลาการทํางานรวมกันตามประสบการณ์การทํางานดังกล่าว(2) กรณีเป็นผู้เชี่ยวชาญ(2.1) ต้องสําเร็จการศึกษาระดับปริญญาตรีหรือเทียบเท่าขึ้นไป(2.2) กรณีทํางานในสายงานที่ตรงกับวุฒิการศึกษา ต้องมีประสบการณ์การทํางานในสายงานดังกล่าวไม่น้อยกว่า 5 ปี เว้นแต่ทํางานในสายงานอื่นที่ีไม่ตรงกับวุฒิการศึกษา จะต้องมีประสบการณ์การทํางานในสายงานนั้นไม่น้อยกว่า 8 ปี โดยต้องมีหนังสือรับรองการทํางานจากนายจ้างรายหนึ่งรายใด หรือหลายรายที่แสดงถึงระยะเวลาการทํางานรวมกันตามประสบการณ์การทํางานดังกล่าวข้อ ๒ ให้บริษัทหรือห้างหุ้นส่วนนิติบุคคลซึ่งเป็นนายจ้างของผู้มีเงินได้ตาม 1. แจ้งชื่อผู้มีเงินได้ที่เป็นลูกจ้างซึ่งจะใช้สิทธิลดอัตราภาษีเงินได้ต่อสํานักงานสรรพากรพื้นที่ที่สถานประกอบกิจการตั้งอยู่ ซึ่งมีข้อความอย่างน้อยตามแบบที่แนบท้ายประกาศนี้ ก่อนที่จะมีการจ่ายเงินได้ให้แก่ลูกจ้างครั้งแรกและให้เก็บรักษาเอกสารหลักฐานประกอบนั้นโว้ ณ สถานประกอบการ พร้อมที่จะให้เจ้าพนักงานประเมินตรวจสอบได้ข้อ ๓ บริษัทหรือห้างหุ้นส่วนนิติบุคคลที่จะได้รับยกเว้นภาษีเงินได้นิติบุคคลเป็นจํานวนสองเท่าของรายจ่ายที่ได้จ่ายจริงสําหรับเดินลงทุนในหุ้นหรือการเป็นหุ้นส่วนของบริษัทหรือห้างหุ้นส่วนนิติบุคคลที่ิมีสถานประกอบการตั้งอยู่ในเขตพัฒนาพิเศษเฉพาะกิจตามมาตรา 7 แห่งพระราชกฤษฎีกาออกตามความในประมวลรัษฎากร ว่าด้วยการลดอัตราและยกเว้นรัษฎากร (ฉบับที่ 628) พ.ศ.2560 นั้น ต้องเป็นไปตามหลักเกณฑ์ วิธีการ และเงื่อนไขดังต่อไปนี้(1) ต้องไม่มีสถานประกอบกิจการแห่งใดตั้งอยู่ในเขตพัฒนาพิเศษเฉพาะกิจเป็นเวลาไม่น้อยกว่า 1 ปีก่อนการลงทุนนั้น(2) ต้องไม่ขายหรือโอนหุ้นหรือการเป็นหุ้นส่วนของบริษัทหรือห้างหุ้นส่วนนิติบุคคลที่มีสถานประกอบกิจการตั้งอยู่ในเขตพัฒนาพิเศษเฉพาะกิจ เว้นแต่กรณีที่มีเหตุอันสมควรซึ่งเป็นกรณีที่ได้ขายหรือโอนหุ้นหรือความเป็นหุ้นส่วนนั้น เนื่องจากบริษัทหรือห้างหุ้นส่วนนิติบุคคลที่มีสถานประกอบกิจการตั้งอยู่ในเขตพัฒนาพิเศษเฉพาะกิจมีความประสงค์ที่จะเพิ่มทุน จึงจําต้องขายหรือโอนหุ้นหรือการเป็นหุ้นส่วนของบริษัทที่มีสถานประกอบกิจการตั้งอยู่ในเขตพัฒนาพิเศษเฉพาะกิจนั้นบางส่วนให้แก่บริษัทหรือห้างหุ้นส่วนนิติบุคคลอื่นที่ไม่มีสถานประกอบกิจการอยู่ในเขตพัฒนาพิเศษเฉพาะกิจ เพื่อบริษัทหรือห้างหุ้นส่วนนิติบุคคลอื่นจะเข้าซื้อหุ้นหรือเข้าเป็นหุ้นส่วนในบริษัทหรือห้างหุ้นส่วนนิติบุคคลที่ประกอบกิจการในเขตพัฒนาพิเศษเฉพาะกิจในส่วนที่มีการเพิ่มทุนดังกล่าวได้ผู้มีอํานาจลงนาม - ประกาศ ณ วันที่ 28 เมษายน พ.ศ. 2560 ประสงค์ พูนธเนศ(นายประสงค์ พูนธเนศ)อธิบดีกรมสรรพากร